CELEX: 32020D0952
Language: et
Date: 2020-06-26 00:00:00
Title: Nõukogu otsus (EL) 2020/952, 26. juuni 2020, ühelt poolt Euroopa Liidu ja selle liikmesriikide ning teiselt poolt Iisraeli Riigi valitsuse vahelise Euroopa – Vahemere piirkonna lennunduslepingu liidu nimel sõlmimise kohta

3.7.2020   
               
               
                  ET
               
               
                  Euroopa Liidu Teataja
               
               
                  L 212/10
               
            
         NÕUKOGU OTSUS (EL) 2020/952,
         26. juuni 2020,
         ühelt poolt Euroopa Liidu ja selle liikmesriikide ning teiselt poolt Iisraeli Riigi valitsuse vahelise Euroopa – Vahemere piirkonna lennunduslepingu liidu nimel sõlmimise kohta
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 100 lõiget 2 koostoimes artikli 218 lõike 6 punkti a alapunkti v teise lõiguga ning artikli 218 lõikega 7,
         võttes arvesse Euroopa Komisjoni ettepanekut,
         võttes arvesse Euroopa Parlamendi nõusolekut (1)
         
         ning arvestades järgmist:
         
                     (1)
                  
                  
                     Kooskõlas nõukogu ja nõukogus kokku tulnud liikmesriikide valitsuste esindajate otsusega 2013/398/EL (2) allkirjastati 10. juunil 2013 ühelt poolt Euroopa Liidu ja selle liikmesriikide ning teiselt poolt Iisraeli Riigi valitsuse vaheline Euroopa – Vahemere piirkonna lennundusleping (edaspidi „leping“), (3) eeldusel et see sõlmitakse.
                  
               
                     (2)
                  
                  
                     Lepingu on ratifitseerinud kõik liikmesriigid peale Horvaatia Vabariigi, kes ühineb lepinguga vastavalt 2012. aasta ühinemisaktile. Protokoll, millega muudetakse ühelt poolt Euroopa Liidu ja selle liikmesriikide ning teiselt poolt Iisraeli Riigi vahelise Euroopa – Vahemere piirkonna lennunduslepingut, et võtta arvesse Horvaatia Vabariigi ühinemist Euroopa Liiduga, (4) kirjutati alla 19. veebruaril 2015 kooskõlas nõukogu otsusega (EL) 2015/372 (5).
                  
               
                     (3)
                  
                  
                     Leping tuleks liidu nimel heaks kiita.
                  
               
                     (4)
                  
                  
                     Lepingut tuleks rakendada kooskõlas liidu seisukohaga, et 1967. aasta juunis Iisraeli valitsemisalaga liidetud territooriumid ei ole Iisraeli Riigi territooriumi osa.
                  
               
                     (5)
                  
                  
                     Otsuse 2013/398/EL artiklid 4 ja 5 sisaldavad sätteid lepingus sätestatud mitmesugustes küsimustes otsuste tegemise ja esindamise kohta. Lähtudes Euroopa Kohtu 28. aprilli 2015. aasta otsusest kohtuasjas C-28/12 (6) komisjon vs. nõukogu, tuleks nende sätete kohaldamine lõpetada. Võttes arvesse aluslepinguid, ei ole kõnealustes küsimustes vaja kehtestada uusi sätteid ning enam ei ole vaja otsuse 2013/398/EL artiklis 6 ette nähtud sätteid komisjoni teavitamise kohta. Seetõttu tuleks alates käesoleva otsuse jõustumise kuupäevast lõpetada otsuse 2013/398/EL artikli 4 lõigete 2–5 ning artiklite 5 ja 6 kohaldamine,
                  
               ON VASTU VÕTNUD KÄESOLEVA OTSUSE:
         
            Artikkel 1
            Ühelt poolt Euroopa Liidu ja selle liikmesriikide ning teiselt poolt Iisraeli Riigi valitsuse vaheline Euroopa – Vahemere piirkonna lennundusleping kiidetakse liidu nimel heaks (7).
         
         
            Artikkel 2
            Nõukogu eesistuja esitab liidu nimel lepingu artikli 30 lõikes 2 ette nähtud teate.
         
         
            Artikkel 3
            Seisukoha, mis võetakse liidu nimel ühiskomitee poolt lepingu artikli 27 lõike 6 punkti a alusel tehtavate selliste otsuste suhtes, millega vajalikke tehnilisi kohandusi arvesse võttes lisatakse liidu õigusakte lepingu IV lisasse, võtab vastu komisjon, olles esitanud selle konsulteerimiseks vastavalt nõukogu otsusele kas nõukogule või selle ettevalmistavatele organitele.
         
         
            Artikkel 4
            Alates käesoleva otsuse jõustumise kuupäevast lõpetatakse otsuse 2013/398/EL artikli 4 lõigete 2–5 ning artiklite 5 ja 6 kohaldamine.
         
         
            Artikkel 5
            Käesolev otsus jõustub selle vastuvõtmise päeval.
         
         
            Brüssel, 26. juuni 2020
            
               
                  Nõukogu nimel
               
               
                  eesistuja
               
               A. METELKO-ZGOMBIĆ
            
         
         
            (1)  17. juuni 2020. aasta nõusolek (Euroopa Liidu Teatajas seni avaldamata).
         
            (2)  Nõukogu ja nõukogus kokku tulnud liikmesriikide valitsuste esindajate 20. detsembri 2012. aasta otsus 2013/398/EL ühelt poolt Euroopa Liidu ja selle liikmesriikide ning teiselt poolt Iisraeli Riigi valitsuse vahelise Euroopa – Vahemere piirkonna lennunduslepingu Euroopa Liidu nimel allkirjastamise ja selle ajutise kohaldamise kohta (ELT L 208, 2.8.2013, lk 1).
         
            (3)  ELT L 208, 2.8.2013, lk 3.
         
            (4)  ELT L 64, 7.3.2015, lk 3.
         
            (5)  Nõukogu 8. oktoobri 2014. aasta otsus (EL) 2015/372 ühelt poolt Euroopa Liidu ja selle liikmesriikide ning teiselt poolt Iisraeli Riigi vahelise Euroopa – Vahemere piirkonna lennunduslepingu muutmise protokolli liidu ja selle liikmesriikide nimel allkirjastamise ja ajutise kohaldamise kohta, et võtta arvesse Horvaatia Vabariigi ühinemist Euroopa Liiduga (ELT L 64, 7.3.2015, lk 1).
         
            (6)  Euroopa Kohtu 28. aprilli 2015. aasta otsus kohtuasjas C-28/12, komisjon vs. nõukogu, EU:C:2015:282.
         
            (7)  Lepingu tekst on avaldatud Euroopa Liidu Teatajas (ELT L 208, 2.8.2013, lk 3) koos selle allkirjastamise otsusega.